Komisijos reglamentas (EB) Nr. 2384/2002
2002 m. gruodžio 30 d.
iš dalies keičiantis Reglamentą (EEB) Nr. 2837/93, nustatantį išsamias taisykles Tarybos reglamento (EEB) Nr. 2019/93 dėl alyvmedžių giraičių išsaugojimo tradiciniuose alyvų auginimo plotuose
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. liepos 19 d. Tarybos reglamentą (EEB) Nr. 2019/93, įvedantį specialias priemones tam tikriems mažesnių Egėjo salų žemės ūkio produktams [1], su paskutiniais pakeitimais, padarytais Reglamentu (EB) Nr. 442/2002 [2], ypač jo 11 straipsnio 2 dalį,
kadangi:
(1) Komisijos reglamentas (EEB) Nr. 2837/93 [3] su paskutiniais pakeitimais, padarytais Reglamentu (EB) Nr. 2813/94 [4], nustato sąlygas vienodo dydžio pagalbai gauti vienam hektarui alyvmedžių giraičių išsaugojimui tradiciniuose alyvų auginimo plotuose mažesnėse Egėjo salose.
(2) Yra pagrindo atrankos kriterijus, nustatytus Reglamento (EEB) Nr. 2837/93 1 straipsnyje, papildyti sąlyga, atitinkančia 1998 m. spalio 30 d. Komisijos reglamento (EB) Nr. 2366/98, nustatančio išsamias pagalbos už alyvų aliejaus produkciją sistemos taikymo taisykles 1998-1999, 1999-2000, 2000-2001, 2001-2002, 2002-2003 ir 2003-2004 prekybos metais [5], 24 straipsnio 1 dalį su paskutiniais pakeitimais, padarytais Reglamentu (EB) Nr. 1249/2002 [6], nustatančiu alyvų auginimo ploto, kuriam gali būti suteikta pagalbą už alyvų aliejaus produkciją, minimalų dydį.
(3) Dėl to Reglamentas (EEB) Nr. 2837/93 turi būti iš dalies pakeistas.
(4) Šiame Reglamente pateiktos priemonės atitinka Aliejaus ir taukų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Prie Reglamento (EEB) Nr. 2837/93 1 straipsnio pridedamas šis punktas:
"e) kurių minimalus dydis, nustatytas Komisijos reglamento (EB) Nr. 2366/98 [7] 24 straipsnio 1 dalies antroje pastraipoje."
2 straipsnis
Šis Reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis Reglamentas privalomas visas ir tiesiogiai taikomas visose valstybėse narėse.
Priimta Briuselyje, 2002 m. gruodžio 30 d.